cyanic-selkie/wikianc huggingface dataset:
วิทยุสมัครเล่น
การจับกลุ่มคุยกัน
เรื่องที่พูดคุยกันนั้นก็เป็นเรื่องทั่วๆ ไป หรือเรื่องราวเกี่ยวกับวิทยุสมัครเล่น เช่น ความรู้สายอากาศ การซ่อมแซมอุปกรณ์ต่างๆ คอมพิวเตอร์และอิเล็กทรอนิกส์ เป็นต้น
นอกจากนี้ อีกกลุ่มหนึ่งที่มีการรวมตัวกันทำกิจกรรมเกี่ยวกับวิทยุสมัครเล่น คือ กลุ่มนักศึกษาในมหาวิทยาลัยต่างๆ รวมตัวกันเป็นกลุ่มเรียกว่า "ชมรมนักวิทยุสมัครเล่น" ประจำสถาบันต่างๆ
บัตรยืนยันการติดต่อ
อ่านเพิ่มเติมหัวข้อ : บัตรยืนยันการติดต่อ
โดยทั่วไปนักวิทยุสมัครเล่นมักนิยมแลกเปลี่ยนบัตรยืนยันการติดต่อ หรือ QSL card ระหว่างกัน เพื่อที่จดบันทึกการติดต่อสื่อสารครั้งนั้นไว้ ซึ่งรางวัลต่าง ๆ ในกิจการวิทยุสมัครเล่น หลายรางวัลจำเป็นต้องใช้บัตรยืนยันการติดต่อนี้เพื่อรับรางวัล นักวิทยุสมัครเล่นบางคนก็นิยมเก็บสะสม เพราะมีความสวยงาม นอกจากการยืนยันโดยบัตรยืนยันการติดต่อแล้ว ปัจจุบันมีการยืนยันแบบอิเล็กทรอนิกส์ เช่น Logbook of the World (LoTW) จัดทำโดยสมาคมวิทยุสมัครเล่นอเมริกา (ARRL) การยืนยันแบบนี้สามารถแลกรางวัล (ที่จัดโดยสมาคม) ได้เช่นกัน
การติดต่อทางไกล (DX)
นักวิทยุสมัครเล่นหลายคนก็นิยมติดต่อกับสถานีที่อยู่ไกลออกไปจากที่อยู่ของตนเอง เช่น ติดต่อกันผ่านความถี่ย่าน HF ซึ่งสามารถติดต่อระหว่างประเทศ ระหว่างทวีปได้ทั่วโลก หรือแม้กระทั่งพยายามใช้ความถี่ย่าน VHF สามารถติดต่อได้ไกลๆ โดยเทคนิคด้านการสื่อสารแบบต่าง เช่น การติดต่อสื่อสารโดยการสะท้อนคลื่นวิทยุจากผิวพื้นดวงจันทร์ การติดต่อแบบสะท้อนฝนดาวตก เป็นต้น
การเดินทางไปติดต่อตามสถานที่ต่างๆ (DX-peditions)
มีหลายประเทศหรือหลายสถานที่ ที่มีนักวิทยุสมัครเล่นอยู่น้อยหรือไม่มีเลย ซึ่งเป็นที่ต้องการของนักวิทยุสมัครเล่นจากส่วนต่างๆ ของโลกที่ต้องการติดต่อกับสถานีวิทยุสมัครเล่นในสถานที่เหล่านี้ ซึ่งอาจมีการวมตัวกันเดินทางไปตั้งสถานีชั่วคราว เพื่อทำการติดต่อออกมาจากสถานที่เหล่านี้ ซึ่งการเดินทางไปเช่นนี้เรียกว่า DX-peditions ซึ่งถ้าเป็นการเดินทางไปยังสถานที่ที่ยากลำบากหรือมีความต้องการติดต่อกับสถานที่นั้นมาก จะสามารถติดต่อได้เป็นแสนสถานีจากทั่วทุกประเทศ ภายในระยะเวลาไม่กี่สัปดาห์
รางวัล
มีรางวัลสำหรับนักวิทยุสมัครเล่นที่สามารถติดต่อ (มักนิยมเรียกว่า "Work") กับสถานีวิทยุสมัครเล่นในส่วนต่างๆ ของโลก มากมายหลายรางวัล รางวัลที่เป็นที่นิยมได้แก่ รางวัล DX Century Club (DXCC) คือรางวัลที่ให้กับผู้ที่สามารถติดต่อและยืนยันด้วยบัตรยืนยันการติดต่อได้ 100 ประเทศขึ้นไป จากทั้งหมด 335 ประเทศ ซึ่งเป็นรางวัลที่นิยมมากที่สุด ถ้าใครได้รับรางวัลนี้ก็เป็นการพิสูจน์ว่าเป็นผู้มีทักษะและความพยายาม ในการใช้ความสามารถในการติดต่อได้หลายประเทศ (หลังจากประกาศใช้ระเบียบ กบถ.2530 แล้วผู้ได้รับรางวัลคนแรกของไทยคือ HS1CDX ในรูปแบบการสือสารผ่านสัญญาณรหัสมอร์ส (CW) เป็นลำดับที่ 6054 ของโลก 26-aug-1993) นอกจากนี้ยังมี รางวัล Work All States (WAS)สำหรับผู้ที่สามารถติดต่อครบทุกรัฐของสหรัฐอเมริกา รางวัล Work All Continents (WAC) ให้กับผู้ที่สามารถติดต่อได้ครบ 6 ทวีปของโลก (หลังจากประกาศใช้ระเบียบ กบถ.2530 แล้วผู้ได้รับรางวัลคนแรกของไทยคือ HS1CDX ในรูปแบบการสือสารผ่านสัญญาณรหัสมอร์ส (CW) 9-jun-1992)  รางวัล Work All Zones (WAZ) มอบให้ผู้ที่ติดต่อได้ครบทุก Zone
การแข่งขัน
การแข่งขัน หรือ Contesting หรือ Radiosport คือ กิจกรรมการแข่งขันของนักวิทยุสมัครเล่นที่จัดและดำเนินการโดยนักวิทยุสมัครเล่น ซึ่งในการแข่งขันนั้น สถานีวิทยุสมัครเล่น อาจออกอากาศด้วยนักวิทยุสมัครเล่นเพียงคนเดียวหรือรวมกลุ่มกัน เพื่อจะพยายามติดต่อสถานีวิทยุสมัครเล่นอื่นๆ ให้ได้มากที่สุดภายในระยะเวลาที่กำหนด โดยในการติดต่อกันนั้นจะมีการแลกเปลี่ยนข้อมูลระหว่างกันด้วย ซึ่งกติกาการแข่งขันนั้นก็จะกำหนดความถี่ที่ใช้ในการติดต่อและข้อมูลที่ต้องแลกเปลี่ยนกันในแต่ละครั้ง ซึ่งการติดต่อแต่ละสถานีจะถูกคำนวณออกมาเป็นคะแนน ซึ่งจะนำมาจัดลำดับหลังจากจบการแข่งขัน การแข่งขันแต่ละรายการจะมีผู้สนับสนุนและกติกาแตกต่างกันออกไป ส่วนมากผลการแข่งขันจะประกาศในนิตยสารวิทยุสมัครเล่นที่เป็นที่รู้จักหรือตามเว็บไซต์ที่เกี่ยวข้องกับวิทยุสมัครเล่น นับวันจะมีจำนวนการแข่งขันเพิ่มขึ้น รวมทั้งนักวิทยุสมัครเล่นที่เข้าร่วมแข่งขันก็เพิ่มขึ้นเรื่อยๆ และนักวิทยุสมัครเล่นหลายๆ คน มักเข้าร่วมแข่งขันเป็นประจำทุกรายการ เหมือนกับว่าเป็นกิจกรรมหลักของนักวิทยุสมัครเล่นนั้น ๆ ก็ว่าได้
การตั้งสถานีติดต่อชั่วคราว (Portable)
นักวิทยุสมัครเล่นมักจะนำอุปกรณ์วิทยุสื่อสารของตนเองติดตัวไปด้วยเวลาไปเที่ยวยังสถานที่ท่องเที่ยวต่าง และจะออกอากาศหรือทำการติดต่อจากสถานที่เหล่านั้น (ต้องได้รับอนุญาตสำหรับการออกอากาศในสถานที่นอกเหนือจากที่ได้รับอนุญาต) ด้วยกำลังส่งต่ำ และสายอากาศที่สามารถติดตั้งได้ง่าย ซึ่งก็มีบ่อยครั้งที่ตั้งใจเดินทางไปยังสถานที่ที่ห่างไกลและไม่มีนักวิทยุสมัครเล่นไปออกอากาศ เพื่อเปิดโอกาสให้นักวิทยุสมัครเล่นจากที่ต่าง ๆ ได้ติดต่อเข้ามาเพื่อแลกบัตรยืนยันการติดต่อ แม้กระทั่ง นักวิทยุที่ชอบเดินทางด้วยเรือหรือเครื่องบินก็สามารถใช้เครื่องมือสื่อสารติดต่อกับนักวิทยุสมัครเล่นอื่น ๆ ได้เช่นกัน
การติดต่อด้วยกำลังส่งต่ำ (QRP)
มีนักวิทยุสมัครเล่นบางคนที่ชอบสร้างเครื่องวิทยุ รับ-ส่ง ด้วยตนเอง แบบง่าย ๆ ด้วยงบประมาณที่ไม่สูงมาก และเครื่องวิทยุ รับ - ส่ง เหล่านี้มักจะมีกำลังส่งที่ต่ำ หรือที่เรียกกันว่า QRP ซึ่งย่อมาจาก Q code ที่มีความหมายว่า "ลดกำลังส่ง" การออกอากาศด้วย QRP ใช้กำลังส่งไม่เกิน 5 วัตต์ สำหรับการติดต่อแบบ รหัสมอร์ส และไม่เกิน 10 วัตต์สำหรับการติดต่อแบบ เสียงพูด
วิทยุสมัครเล่นกับอวกาศ
ที่ผ่านมานักวิทยุสมัครเล่นได้ส่งดาวเทียมสำหรับการติดต่อสื่อสารหรือการทดลองของนักวิทยุสมัครเล่นมากกว่า 70 ดวงแล้ว ในโครงการที่ชื่อว่า Orbiting Satellite Carrying Amateur Radio หรือ OSCAR ซึ่งบางดวงก็สามารถใช้งานด้วยการใช้เครื่องวิทยุรับ-ส่งชนิดมือถือ และสายอากาศชนิดติดกับตัวเครื่อง หรือ "rubber duck" โดยเฉพาะอย่างยิ่ง AO-51 หรือ AMSAT Echo นักวิทยุสมัครเล่นยังสามารถใช้ "ดาวเทียมธรรมชาติ" ได้แก่ ดวงจันทร์ และ ดาวตก สำหรับการสะท้อนคลื่นเพื่อการติดต่อสื่อสาร นักวิทยุสมัครเล่นยังสามารถติดต่อสื่อสารกับสถานีอวกาศนานาชาติ (International Space Station หรือ ISS) ซึ่งนักบินอวกาศเกือบทุกคนที่ประจำอยู่จะได้รับใบอนุญาตการเป็นนักวิทยุสมัครเล่นเช่นกัน โดยเฉพาะอย่างยิ่งการมีโครงการให้นักเรียนได้ติดต่อพูดคุยกับนักบินอวกาศผ่านความถี่วิทยุสมัครเล่น อีกทั้งยังสามารถใช้เป็นความถี่สำรองสำหรับสถานีอวกาศนานาชาติอีกด้วย
ระบบรายงานพิกัดอัตโนมัติผ่านวิทยุสมัครเล่น
นักวิทยุสมัครเล่น ได้ชื่อว่าเป็นนักค้นคว้าและทดลอง จนได้มีการพัฒนาระบบรายงานพิกัดอัตโนมัติผ่านวิทยุสมัครเล่น (Automatic Packet Reporting System (APRS)) ขึ้น โดยเป็นการประยุกต์ใช้อุปกรณ์ระบุพิกัดสัญญาณดาวเทียม GPS และทำการส่งพิกัดที่อยู่หรือที่ตั้งสถานีของนักวิทยุสมัครเล่น ยานพาหนะ ทั้งรถยนต์ เรือ หรือเครื่องบิน ผ่านเครือข่ายวิทยุสมัครเล่น โดยมีสถานีรับสัญญาณที่เป็นสถานีที่นักวิทยุสมัครเล่นจัดตั้งขึ้นและกระจายอยู่ตามจังหวัดต่างๆ ทั่วประเทศรับสัญญาณและส่งข้อมูลเข้าสู่ระบบอินเทอร์เน็ต และสามารถเรียนดูพิกัดดังกล่าวได้ทั่วโลก
กีฬาการค้นหาแหล่งกำเนิดสัญญาณวิทยุ (ARDF)
ARDF (Amateur radio direction finding) เป็นกีฬาการแข่งขันค้นหาสัญญาณวิทยุจากแหล่งกำเนิดสัญญาณวิทยุ ซึ่งจะต้องเดินทางจากจุดหนึ่งไปยังอีกจุดหนึ่งเพื่อค้นหาตัวส่งสัญญาณวิทยุให้ได้มากที่สุดภายในระยะเวลาที่กำหนด สามารถเล่นได้ทุกเพศทุกวัยและความพร้อมของร่างกาย โดยจำเป็นจะต้องใช้ทักษะพื้นฐานเกี่ยวกับการแพร่กระจายของคลื่นวิทยุจากสายอากาศชนิดต่างๆ ทักษะการอ่านแผนที่ การใช้เข็มทิศ และเครื่องรับสัญญาณวิทยุในการรับสัญญาณจากเครื่องส่งสัญญาณ
คิมเบอร์ลี่ แอน โวลเทมัส
คิมเบอร์ลี่ แอน โวลเทมัส (เกิด 22 มกราคม พ.ศ. 2535) ชื่อเล่น คิม เป็นนักแสดงและนางแบบลูกครึ่งไทย-เยอรมัน มีชื่อเสียงจากผลงานการแสดงทางสถานีวิทยุโทรทัศน์ไทยทีวีสีช่อง 3
การศึกษา
คิมเบอร์ลี่เข้าเรียนชั้นอนุบาล 1 ถึงประถมศึกษาปีที่ 2 ที่ประเทศเยอรมนี และเมื่อย้ายมาอยู่ที่ประเทศไทย เธอจบการศึกษาชั้นมัธยมศึกษาแบบโฮมสคูล และเข้าศึกษาต่อในระดับปริญญาตรีที่มหาวิทยาลัยสยาม ในคณะศิลปกรรมศาสตร์ สาขาศิลปะการแสดงวิทยาลัยดนตรีและศิลปะการแสดง SCA แล้วได้สำเร็จการศึกษาในปี พ.ศ. 2561
วงการบันเทิง
คิมเบอร์ลีเริ่มเข้าสู่วงการบันเทิงด้วยการเดินแบบเมื่ออายุ 8 ขวบ เธอมีผลงานโฆษณาเครื่องดื่มบำรุงสุขภาพยี่ห้อหนึ่ง ร่วมกับคีรติ มหาพฤกษ์พงศ์และชาลิดา วิจิตรวงศ์ทอง นอกจากนี้ยังเคยเล่นมิวสิกวิดีโอเพลงนกหาฟ้าของบ่าววีอีกด้วย หลังจากนั้นได้มีผลงานภาพยนตร์โฆษณาและมิวสิกวีดิโอ เช่น โทรศัพท์มือถือซัมซุง, เครื่องดื่มแบรนด์วีต้า, ยาสตรีเพ็ญภาค เป็นต้น
ปัจจุบันเธอเป็นนักแสดงสังกัดสถานีโทรทัศน์ไทยทีวีสีช่อง 3 มีผลงานละครเรื่องแรกคือ ธาราหิมาลัย หนึ่งในละครชุด 4 หัวใจแห่งขุนเขา รับบทเป็น ทิพย์ธาราหรือหมอน้ำ สำหรับการแสดงในละครเรื่องนี้ คิมเบอร์ลีได้รับการเสนอชื่อเข้าชิงสยามดารา สตาร์ส อวอร์ดส์ 2011 และท็อปอวอร์ด 2010 ในสาขาดาวรุ่งหญิงยอดเยี่ยม ในปี พ.ศ. 2555 เธอแจ้งเกิดอย่างเต็มตัวในละครเรื่อง ปัญญาชนก้นครัว ในบทบาท ชะเอม ทำให้คิมเบอร์ลีเป็นที่รู้จักอย่างกว้างขวางมากขึ้น และยังเป็นคู่ขวัญร่วมกับปริญ สุภารัตน์ ซึ่งต่อมาก็ได้คบหาดูใจกันจนถึงปัจจุบัน ปีถัดมาคิมเบอร์ลีมีละคร 2 เรื่อง คือ แรงปรารถนา เป็นบทประพันธ์จากนวนิยายของอาริตา พิมพ์ครั้งแรกในปี พ.ศ. 2529 กำกับโดยยุทธนา ลอพันธ์ไพบูลย์ และกลับมาเจอกับปริญอีกครั้งในละคร ต้นรักริมรั้ว จากนั้นจึงมีผลงานละครต่อเนื่อง ในปี พ.ศ. 2558 เธอยังได้ร่วมแสดงในละครซีรีส์ชุด เลือดมังกร ตอน เสือ (เลือดมังกร) ร่วมกับอนันดา เอเวอร์ริ่งแฮม
ชีวิตส่วนตัว
คิมเบอร์ลี่เริ่มคบหากับปริญ สุภารัตน์ เมื่อเดือนกันยายน พ.ศ. 2556 ก่อนที่ทั้งคู่จะหมั้นกันเมื่อวันที่ 17 เมษายน พ.ศ. 2565 ที่โรงแรมเบือร์เกินชต็อค ในลูเซิร์น ประเทศสวิตเซอร์แลนด์
สื่อบันเทิง
ในปี พ.ศ. 2557 คิมเบอร์ลีได้อันดับที่ 5 ดาราสวยหยาดเยิ้ม ร้อยละ 5.7 จากโพลดาราไทยรัฐ ซึ่งเป็นโพลที่สำรวจความคิดเห็นจากคนบันเทิงด้วยกันเอง ในปี พ.ศ. 2558 คิมเบอร์ลีได้อันดับ 3 นักแสดงหญิงที่ต้องการไปเล่นน้ำสงกรานต์ด้วยมากที่สุด ร้อยละ 8.9 จากหอการค้าไทย อันดับ 7 ดาราหญิงแห่งปี ร้อยละ 4.27 จากไนน์เอ็นเตอร์เทนร่วมกับนิด้าโพล ในปี พ.ศ. 2559 คิมเบอร์ลีได้อันดับ 6 ดาราลูกครึ่งขวัญใจคนไทย ร้อยละ 4.21 จากไนน์เอ็นเตอร์เทน ร่วมกับ นิด้าโพล ในปี พ.ศ. 2560 คิมเบอร์ลีได้อันดับ 4 บุคคลที่มีชื่อเสียงที่ประชาชนต้องการรดน้ำหรือเล่นน้ำหรือสาดน้ำสงกรานต์มากที่สุด ร้อยละ 19.20 จากสวนดุสิตโพล
นอกจากนี้ คิมเบอร์ลียังติด 1 ใน 10 สาวน่ากอดแห่งปี 2012, 2013 และ 2015 โดยนิตยสารสุดสัปดาห์ และปัจจุบันเธอมีจำนวนผู้ติดตามในอินสตาแกรมเป็นอันดับที่ 7 ของประเทศไทย
อาร์ชดัชเชสฮิลดาแห่งออสเตรีย
อาร์คดัชเชสฮิลด้าแห่งออสเตรีย (พระนามเต็ม: ฮิลด้า มาเรีย วาร์ลบูก้า; Hilda Maria Walburga von Habsburg-Lorraine, ภาษาฮังการี: Ildiko Maria Walburga) ประสูติเมื่อวันที่ 6 มิถุนายน พ.ศ. 2545 ณ กรุงบูดาเปสต์ ประเทศฮังการี เป็นพระราชธิดาองค์เล็กใน อาร์คดยุคจอร์ชและอาร์คดัชเชสอีไลก้าแห่งออสเตรีย พระองค์ทรงได้เข้าพิธีรับศีลล้างบาปที่ประเทศฮังการี พระองค์จึงได้รับพระนามเป็นภาษาฮังการีด้วย
การจักสาน
การจักสาน เป็นงานหัตถกรรมอย่างหนึ่ง และนับเป็นงานศิลปะประเภททัศนศิลป์ได้ด้วย การจักสานเป็นการนำวัสดุขนาดเล็กและยาว มาขัด หรือสาน กันจนเป็นชิ้นงาน เช่น เสื่อ หรือภาชนะอื่นๆ เช่น ตะกร้า เข่ง หรือของใช้อื่นๆ เช่น ลูกตะกร้อ เป็นต้น
วัสดุที่ใช้
วัสดุที่ใช้ในงานจักสาน มักเป็นวัสดุจากธรรมชาติ เช่น ไม้ไผ่ หวาย ปอ กระจูด เป็นต้น ในภายหลังมีการใช้ผักตบชวา และวัสดุเลียนแบบธรรมชาติและอื่นๆ ทำให้มีความทนทานมากขึ้น แต่มีสีสันและคุณลักษณะภายนอกคล้ายวัสดุธรรมชาติต่างๆ แต่ก็ไม่สามารถนำมาใช้ได้ทุกอย่าง
กรรมวิธี
เป็นต้นยังไม่จบ
พิพิธภัณฑ์หินแปลก
พิพิธภัณฑ์หินแปลก เป็นพิพิธภัณฑ์เอกชน ที่เก็บรวบรวมหินที่มีรูปร่างแปลกๆ จัดแสดงให้สาธารณชนเข้าชม ตั้งอยู่ริมถนนใหญ่ 29/2 ม.1 ถนน รังสิต-ปทุม, ตำบล บ้านกลาง อำเภอ เมืองปทุมธานี จังหวัดปทุมธานี พิพิธภัณฑ์หินแปลกก่อตั้งเมื่อ พ.ศ. 2542 โดยนาย บรรยง เลิศนิมิตร นักธุรกิจสิ่งทอ และนักสะสม ซึ่งได้เก็บรวบรวมหินนับหมื่นๆ ชิ้นจากทั้งในประเทศไทย และจากต่างประเทศ โดยเริ่มแรกสถานที่ตั้งนั้นอยู่ที่ ปากซอยเจริญกรุง 26 ถนนเจริญกรุง เขตบางรัก กรุงเทพมหานคร แต่เนื่องด้วยสถานที่คับแคบ และไม่มีที่จอดรถสำหรับลูกค้า จึงได้ทำการย้ายสถานที่มาอยู่ที่จังหวัดปทุมธานี ในช่วงประมาณปี พ.ศ. 2550
การเดินทาง
Google Map : https://goo.gl/maps/6rDY1h2i7wC2
ที่ตั้ง :  29/2 ม.1 ถนน รังสิต-ปทุม, ตำบล บ้านกลาง, อำเภอ เมืองปทุมธานี, จังหวัด ปทุมธานี 12000 ประเทศไทย
การจัดแสดง
หินเหล่านี้ประกอบด้วยหินฟอสซิลไม้จากภาคอีสาน หินจากภาคเหนือของประเทศไทย ฟอสซิลหอยทะเลจากเพชรบูรณ์ แต่หินส่วนใหญ่เป็นหินจากภาคกลาง เช่น จังหวัดสระบุรี กาญจนบุรี สุพรรณบุรี ราชบุรี อุทัยธานี เป็นต้น หินเหล่านี้มีอายุไม่อย่างน้อย 200 ล้านปีขึ้นไป
หินแปลกที่มีความโดดเด่นในพิพิธภัณฑ์แห่งนี้มีชื่อเรียกตามลักษณะที่แลเห็น ได้แก่ "ผมหงอกบนก้อนหิน" เป็นหินที่มีสาหร่ายเกาะติด ดูเหมือนผมหงอก, "แหลมทอง" รูปร่างคล้ายด้ามขวาน, "ศาลาหลบฝน" คล้ายชะง่อนผายื่นออกมา, "เต่าเทวดา" เป็นหินน้ำหนักกว่า 1,000 กิโลกรัม บริเวณที่เป็นเหมือนกระดองเต่ามีลวดลายสะดุดตามาก และหิน "ยินดีที่ได้พบ" เป็นหินคู่ คล้ายนกเพนกวิน 2 ตัวยืนจับมือกัน นอกจากนี้ยังมีหินที่มีรูปร่างเหมือนสัตว์ต่างๆ มากมาย
สำหรับหินจากต่างประเทศนั้น มีลักษณะที่แปลก และงดงาม เช่น หินจากซาอุดิอาระเบีย มีชื่อว่า "กุหลาบทะเลทราย" เกิดจากแร่ยิปซัมจับตัวกันแน่นกับแบไรต์ และแคลไซต์ตกผลึกเป็นสีขาวบริเวณที่คล้ายกลีบกุหลาบ
นอกจากหินแล้ว พิพิธภัณฑ์นี้ยังมีของสะสมอื่น เช่น ไฟแช็ค ที่เขี่ยบุหรี่ กล้องยาสูบ ฉลากยาสูบ ฉลากไม้ขีดไฟ รองเท้าของผู้หญิงจีนโบราณ กาน้ำชา ภาพเขียนจีน และภาพตัวหนังสือจีน เป็นต้น
ถ้าต้องการหินบางก้อนกลับไปเป็นที่ระลึกก็สามารถติดต่อซื้อกับทางพิพิธภัณฑ์ได้
การทางพิเศษแห่งประเทศไทย
การทางพิเศษแห่งประเทศไทย หรือ กทพ. (Expressway Authority of Thailand ย่อว่า EXAT) เป็นหน่วยงานรัฐวิสาหกิจสังกัดกระทรวงคมนาคม ก่อตั้งขึ้นตามประกาศคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 โดยมีวัตถุประสงค์ที่จะสร้าง หรือจัดให้มีทางพิเศษด้วยวิธีการใดๆ ตลอดจนบำรุงรักษาทางพิเศษและดำเนินงานต่างๆ ที่เกี่ยวกับทางพิเศษ โดยเฉพาะในเขตกรุงเทพมหานครและปริมณฑล
ประวัติ
ในช่วงปี พ.ศ. 2512 รัฐบาลของ จอมพลถนอม กิตติขจร ได้มีการเตรียมเสนอร่างกฎหมายเกี่ยวกับการก่อตั้งหน่วยงานที่ดูแลการก่อสร้างทางพิเศษและรถไฟฟ้าขนส่งมวลชน ซึ่งทางรัฐบาลได้จัดตั้งคณะกรรมการขึ้นศึกษาผลกระทบในการก่อสร้างทางพิเศษแต่ด้วยอุปสรรคหลายอย่างทำให้รัฐบาลไม่สามารถเสนอร่างกฎหมายฉบับนี้เข้าสู่ สภาผู้แทนราษฎร ได้จนกระทั่งเกิดการปฏิวัติตัวเองของจอมพลถนอมเมื่อวันที่ 17 พฤศจิกายน พ.ศ. 2514
ในปี พ.ศ. 2530 คณะรัฐมนตรีและการทางพิเศษแห่งประเทศไทยได้เสนอร่างพระราชบัญญัติแก้ไขเพิ่มเติมประกาศของคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 ซึ่งมีสาระสำคัญคือให้ยกเลิกบทบัญญัติว่าด้วยการเวนคืนอสังหาริมทรัพย์ต่อ สภาผู้แทนราษฎร และได้มีการประกาศใช้พระราชบัญญัติฉบับนี้เมื่อวันที่ 19 สิงหาคม พ.ศ. 2530
ในปี พ.ศ. 2535 มีการจัดตั้ง องค์การรถไฟฟ้ามหานคร เพื่อเป็นหน่วยงานที่ดูแลรถไฟฟ้าขนส่งมวลชนโดยเฉพาะอันเนื่องมาจากการจราจรที่ติดขัดอย่างหนักในเขตกรุงเทพมหานครและปริมณฑล และเพื่อความคล่องตัวในการจัดการการก่อสร้างและการบริการรถไฟฟ้าขนส่งมวลชน
ต่อมาในวันพุธที่ 27 มิถุนายน 2550 ในการประชุมสภานิติบัญญัติแห่งชาติ ครั้งที่ 32/2550 คณะรัฐมนตรีได้เสนอ ร่างพระราชบัญญัติการทางพิเศษแห่งประเทศไทย พ.ศ.... เข้าสู่การพิจารณาซึ่งที่ประชุมมีมติรับหลักการและได้ตั้งคณะกรรมาธิการวิสามัญจำนวน 15 คน จากนั้นในการประชุมสภานิติบัญญัติแห่งชาติ ครั้งที่ 55/2550 เมื่อวันพุธที่ 3 ตุลาคม 2550 ที่ประชุมมีมติในวาระ 3 เห็นชอบสมควรให้ประกาศใช้เป็นกฎหมาย ซึ่งได้มีการประกาศใช้พระราชบัญญัติการทางพิเศษแห่งประเทศไทยเมื่อวันที่ 8 มกราคม พ.ศ. 2551 และให้มีผลในวันถัดจากวันประกาศในราชกิจจานุเบกษาคือในวันที่ 9 มกราคม 2551 โดยสาระสำคัญของพระราชบัญญัติฉบับนี้คือให้ยกเลิกประกาศของคณะปฏิวัติ ฉบับที่ 290 ลงวันที่ 27 พฤศจิกายน 2515 และ พระราชบัญญัติแก้ไขเพิ่มเติมประกาศของคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 พ.ศ. 2530 รวมถึงการแก้ไขวัตถุประสงค์ในการจัดตั้งซึ่งไม่เข้ากับยุคสมัย
สายทางพิเศษ
การทางพิเศษแห่งประเทศไทย ปัจจุบันได้เปิดให้บริการทางพิเศษ 8 สายทาง คือ
ระบบจัดเก็บค่าผ่านทางระบบอิเล็กทรอนิกส์
การทางพิเศษแห่งประเทศไทยได้เปิดให้บริการระบบจัดเก็บค่าผ่านทางระบบอิเล็กทรอนิกส์ (Electronic Toll Collection System: ETCs) โดยเรียกว่า Easy Pass เมื่อวันที่ 31 มกราคม พ.ศ. 2553 ในสายทางพิเศษเฉลิมมหานคร, ทางพิเศษฉลองรัช และทางพิเศษวงแหวนรอบนอกด้านใต้ (บางพลี-บางขุนเทียน) และวันที่ 25 กรกฎาคม พ.ศ. 2553 ในสายทางพิเศษศรีรัช กทพ. ได้นำ Easy Pass เข้ามาใช้แทนระบบ Tag ของเดิมที่ได้ถูกยกเลิกการใช้งานแล้ว เพื่อขยายปริมาณการรองรับการจราจรบริเวณหน้าด่านเก็บค่าผ่านทาง โดยสามารถทำได้สูงสุด 1200 คันต่อชั่วโมงต่อช่องทาง
เรดเวลเวต
เรดเวลเวต อาจหมายถึง
จังหวัดเนโกรสโอเรียนตัล
จังหวัดเนโกรสโอเรียนตัล (เซบัวโน: Sidlakang Negros; ฮีลีไกโนน: Negros Sidlangan; Silangang Negros) หรือ โอริเอนตัลเนโกรส หรือ อีสเทิร์นเนโกรส เป็นจังหวัดในเขตกิตนางคาบีซายาอัน ประเทศฟิลิปปินส์ ครอบคลุมพื้นที่ทางตะวันออกเฉียงใต้ของเกาะเนโกรส โดยมีจังหวัดเนโกรสโอกซีเดนตัลครอบคลุมพื้นที่ส่วนที่เหลือของเกาะ จังหวัดนี้ยังรวมพื้นที่เกาะอาโป จุดดำน้ำยอดนิยมของนักท่องเที่ยว
เนโกรสโอเรียนตัลอยู่ใกล้กับจังหวัดเซบูทางทิศตะวันออก โดยมีช่องแคบตาโนนคั่น และอยู่ใกล้กับจังหวัดซีคีฮอร์ทางทิศตะวันออกเฉียงใต้ ภาษาหลักที่ใช้พูดกันคือภาษาเซบัวโน และศาสนาหลักคือคริสต์โรมันคาทอลิก เมืองหลักและเมืองที่มีประชากรมากที่สุดคือดูมาเกเต จังหวัดนี้มีประชากร 1,354,995 คน มากเป็นอันดับที่ 2 ของภูมิภาครองจากเซบู มากเป็นอันดับที่ 5 ของวิซายัส และอันดับที่ 19 ของประเทศ
หมวกไอ้โม่ง
หมวกไอ้โม่ง (ภาษาอังกฤษ : Balaclava)​ เป็นหมวกที่คลุมทั้งหัวโดยสามารถใส่ได้หลายแบบ เช่น
บุคคลที่นิยมใส่ได้แก่ กรรมกร ชาวประมง โจร นักแข่งรถ หน่วยคอมมานโด หน่วยนเรศวร มอเตอร์ไซค์รับจ้าง
Pipo
มะนิลาไลต์เรล สาย 2
มะนิลาไลต์เรล สาย 2 เป็นเส้นทางรถไฟฟ้าแห่งที่ 2 ในเมโทรมะนิลา ประเทศฟิลิปปินส์ มีชื่อเรียกเฉพาะว่า เมกาเตรน สีประจำเส้นทางคือสีม่วง (เก่า) และน้ำเงิน (ปัจจุบัน) มีแนวเส้นทางบนถนน Recto, Legarda, Magsaysay, Aurora และ Marcos มีจำนวน 11 สถานี ระยะทาง 13.80 กิโลเมตร เปิดให้บริการในปี ค.ศ. 2003 ดำเนินการโดย Light Rail Transit Authority (LRTA)  ปัจจุบันสายนี้ใช้ชื่อย่อว่า MRT-2โดยได้รับการสนับสนุนงบก่อสร้างโดยหน่วยงานช่วยเหลือเพื่อการพัฒนาแห่งญี่ปุ่น (Japan’s ODA) ได้สนับสนุนงบประมาณ 75 พันล้านเยน
รายชื่อละครโทรทัศน์ของดาราวีดีโอ
ละครของดาราวีดีโอ เป็นผลงานละครโทรทัศน์ของ บริษัท ดาราวิดีโอ จำกัด ที่ออกอากาศตั้งแต่ พ.ศ. 2525 ถึงปัจจุบัน ทาง ช่อง 7 เอชดี
ละครทีออกอากาศปี 2537
ทางสถานีโทรทัศน์สีกองทัพบกช่อง 7 ได้ปรับผังรายการใหม่ โดยปรับเวลาออกอากาศของละครหลังข่าวให้เป็นเวลา 20.30 น. และเพิ่มเวลาออกอากาศเป็น 2 ชั่วโมง
ละครจักร ๆ วงศ์ ๆ
สร้างโดย บริษัท สามเศียร จำกัด นับตั้งแต่ปี 2530 ช่อง 7 สี ได้ย้ายช่วงเวลาของละครจักร ๆ วงศ์ ๆ จากคืนวันจันทร์-อังคาร หลังข่าวภาคค่ำ มาเป็นช่วงเช้าวันเสาร์และอาทิตย์ เวลา 08.15-09.15 น.จนถึงปัจจุบัน ละครเรื่องสุดท้ายที่ฉายหลังข่าวคือ พระอภัยมณี โดยยังไม่ทันอวสาน ก็ถูกย้ายมาฉายช่วงเช้าแทน และภายหลังดำเนินงานโดย บริษัท ดีด้า วิดีโอ โปรดักชั่น จำกัด แทน
ละครสั้นปากกาทอง
สร้างโดยบริษัท เอเอ็นเตอร์เทนเมนต์ หรือ ดีด้า วิดีโอ โปรดักชั่น และ ดาราวิดีโอ ออกอากาศช่วงบ่ายวันอาทิตย์ ทางสถานีโทรทัศน์สีกองทัพบกช่อง 7 ระหว่างปี 2535 - 2540
ศึกมายากลหยุดโลก
ภาพยนตร์ชุดนี้นำแสดงโดยฮิวจ์ แจ็คแมน ในบทของโรเบิร์ต แองกิเออร์, คริสเตียน เบล ในบทของอัลเฟรด บอร์เดน และเดวิด โบวี ในบทของนิโคลา เทสลา ภาพยนตร์ชุดนี้ยังมีนักแสดงอย่างไมเคิล เคน, สการ์เล็ต โจแฮนสัน, ไพเพอร์ เพลาโบ, รีเบคกา ฮอลล์ และแอนดี เซอร์คิส มาร่วมแสดง
นวนิยายจดหมายเหตุของพริสท์ ได้รับการดัดแปลงสู่จอภาพยนตร์โดย คริสโตเฟอร์ โนแลน กับ โจนาธาน ผู้เป็นน้องชาย โดยใช้โครงสร้างในการเล่าเรื่องแบบไม่ให้ผู้ชมคาดเดาได้ และภาพยนตร์ชุดนี้ได้รับการเปิดตัว ณ วันที่ 20 ตุลาคม ค.ศ. 2006 โดยได้รับการตอบรับในเชิงบวกรวมถึงสามารถทำยอดในบ็อกซ์ออฟฟิศได้อย่างเกริกไกร ตลอดจนได้รับการเสนอชื่อเข้าชิงรางวัลออสการ์สาขาภาพยนตร์ยอดเยี่ยมและกำกับศิลป์ยอดเยี่ยม
เนื้อเรื่อง
เรื่องราวของสองนักมายากลผู้มากความสามารถ อัลเฟรด บอร์เด็น (นำแสดงโดยคริสเตียน เบล) และโรเบิร์ต แองเจียร์ (นำแสดงโดยฮิวจ์ แจ๊คแมน) ในช่วงเริ่มต้นอาชีพ ทั้งคู่ทำงานเป็นผู้ช่วยให้กับยอดนักมายากลมิลตัน แต่ครั้งหนึ่งระหว่างการแสดง แองเจียร์สูญเสียภรรยาของตนไประหว่างการแสดงกลจมน้ำ เขาโทษบอร์เด็นเป็นต้นเหตุว่าแอบทดลองผูกเงื่อนชนิดใหม่ซึ่งแก้ออกได้ยาก แม้บอร์เด็นจะอ้างว่าเขาจำไม่ว่าผูกเงื่อนแบบใด แต่ทั้งสองก็กลายเป็นศัตรูกันนับแต่นั้นเป็นต้นมา
บอร์เด็นได้พบรักกับหญิงสาวคนหนึ่งระหว่างทำการแสดง และเริ่มเปิดการแสดงของตนเองในชื่อ "ยอดศาสตราจารย์" โดยมีเบอร์นาร์ด เฟลอน ชายลึกลับเป็นวิศวกรประจำตัว แม้บอร์เด็นจะมีพรสวรรค์ด้านมายากลและการคิดค้นเทคนิคใหม่ ๆ แต่ขาดวิธีการนำเสนอที่ดี ทำให้การแสดงของเขาไม่เป็นที่นิยมเท่าที่ควร และยิ่งความทุ่มเทกับงานจนเกินไป ทำให้ความสัมพันธ์ระหว่างเขาและภรรยาเริ่มระหองระแหงทีละน้อย ส่วนแองเจียร์นั้นเป็นคนที่มีความสามารถในการแสดงและให้ความบันเทิง ผู้ชมจึงชื่นชอบมาก เขาเปิดการแสดงในชื่อ "ดังตงผู้ยิ่งใหญ่" ร่วมกับจอห์น คัตเตอร์ (ไมเคิล เคน) วิศวกรที่เขาคุ้นเคยตั้งแต่เริ่มต้นอาชีพ และยังมีโอลิเวีย ภรรยาคนใหม่ทำหน้าที่เป็นผู้ช่วย การแสดงของแองเจียร์จึงมีชื่อเสียงขึ้นเรื่อย ๆ
อย่างไรก็ตาม ทั้งคู่ต่างมีความแค้นต่อกันไม่จบสิ้น แองเจียร์เริ่มต้นแก้แค้นด้วยการแอบใส่กระสุนจริงลงในกล "จับกระสุน" ของบอร์เด็น ทำให้กลผิดพลาดและบอร์เด็นต้องสูญเสียนิ้วมือ ส่วนบอร์เด็นก็เอาคืนโดยการดัดแปลงกรงนกที่ใช้แสดงกล "นกในกรงมรณะ" เป็นผลให้กรงนกหนีบมือผู้ชมบาดเจ็บ และเสียชื่อเสียงไปไม่น้อย
ในขณะเดียวกัน บอร์เด็นก็เริ่มนำเสนอกลใหม่ของเขาที่ชื่อ "กลย้ายร่าง" ซึ่งเป็นการเข้าไปในตู้ใบหนึ่งแล้วก้าวออกมาจากตู้อีกใบอยู่ห่างออกไปในพริบตา คัตเตอร์ให้แองเจียร์แสดงกลแบบเดียวกันโดยใช้นักแสดงหน้าเหมือนที่ชื่อรูท และนำเสนอด้วยประตูโล่ง ๆ แทนที่จะเป็นตู้ทึบ การแสดงของแองเจียร์ได้รับความนิยมมาก แต่แองเจียร์กลับไม่ชอบใจ เนื่องจากกลไกของกลนี้ในตอนท้ายสุดเขาต้องลงไปอยู่ใต้เวที และไม่มีโอกาสได้มองเห็นผู้ชมที่กำลังปรบมือให้เขาเลย
แองเจียร์พยายามหาคำตอบว่าบอร์เด็นใช้วิธีใดกันแน่ เขาให้โอลิเวียร์แกล้งทำเป็นหลงรักบอร์เด็น และไปขโมยสมุดบันทึกความลับของกลมาให้ ในสมุดนั้นเขียนด้วยรหัส ซึ่งแองเจียร์ถอดรหัสคำหนึ่งได้ว่า TESLA เขาจึงเดินทางไปที่โคโลราโด สปริงส์ ที่ซึ่งนักวิทยาศาสตร์นิโคลา เทสลา (เดวิด โบวี่) กำลัง ทดลองเครื่องมืออยู่ เพื่อว่าจ้างให้เทสล่าประดิษฐ์เครื่องมือสำหรับกลย้ายร่างให้เขา
ทางด้านบอร์เด็นซึ่งลุ่มหลงอยู่แต่กับมายากล และการเข้ามีโอลิเวียเข้ามาพัวพัน สุดท้ายซาร่าห์ ภรรยาของเขาก็แขวนคอตาย แองเจียร์ถอดรหัสสมุดบันทึกของบอร์เด็นจนเสร็จ และได้พบข้อความที่บอร์เด็นซ่อนไว้ว่าแท้จริงแล้วโอลิเวียได้หักหลังและส่งข้อความหลอก ๆ เพื่อล่อให้แองเจียร์เสียเงินมากมายไปกับเครื่องมือของเทสล่า อย่างไรก็ตาม แองเจียร์พบว่าเครื่องมือนั้นทำงานได้จริง แต่แทนที่จะเคลื่อนย้ายวัตถุ เครื่องมือนั้นกลับสร้างวัตถุใหม่ขึ้นมาอีกชิ้นเลย คัตเตอร์ไม่เห็นด้วยกับวิธีการของแองเจียร์ และย้ำว่าบอร์เด็นนั้นใช้เพียงนักแสดงหน้าเหมือนเท่านั้น ก่อนที่จะลาออกจากการเป็นวิศวกรของแองเจียร์
บอร์เด็นแอบลักลอบเข้าไปใต้เวทีที่ทำการแสดง และพบแองเจียร์ที่กำลังจมน้ำไปต่อหน้าเสียชีวิต เป็นเหตุให้เขาถูกจับกุมในข้อหาฆาตกรรม และมีโทษประหารชีวิต ระหว่างที่อยู่ในเรือนจำ เข้าได้รับการติดต่อจากลอร์ดคาลด์โลว์ ซึ่งอ้างว่าชื่นชอบและสะสมอุปกรณ์แสดงมายากล โดยลอร์ดคาลด์โลว์ยินดีจะรับเลี้ยงลูกสาวของบอร์เด็นเป็นบุตรบุญธรรม แลกกับการเปิดเผยเคล็ดลับของกลย้ายร่างฉบับดั้งเดิม บอร์เด็นตอบตกลง และได้พบว่าแท้จริงแล้วลอร์ดคาลด์โลว์ก็คือแองเจียร์ที่วางแผนแก้แค้นนั่นเอง แองเจียร์เดินทางมาเพื่อเยาะเย้ยบอร์เด็นเป็นครั้งสุดท้าย และฉีกกระดาษบันทึกความลับกลย้ายร่างของบอร์เด็นทิ้งโดยไม่แม้แต่จะเปิดอ่าน
อาร์ชดยุกคาร์ล คอนสแตนติน แห่งออสเตรีย
{| class="infobox biography" style="float:right; width: 300px; text-align: left;"
ศึกมายากลหยุดโลก
เนื้อเรื่อง
เมื่อคัตเตอร์ได้ทราบว่าแองเจียร์ยังมีชีวิตก็พยายามขอร้องให้เขาเปิดเผยตัวเอง เพื่อให้บอร์เด็นพ้นจากโทษประหาร แต่แองเจียร์ปฏิเสธและยอมรับว่าทั้งหมดคือแผนการที่เตรียมไว้เพื่อแก้แค้นบอร์เด็น ในที่สุดบอร์เด็นก็ถูกประหารโดยการแขวนคอ เมื่อแน่ใจแล้วว่าบอร์เด็นเสียชีวิต แองเจียร์ก็มอบอุปกรณ์ของเทสล่าให้คัตเตอร์ทั้งหมด
อาร์ชดยุกคาร์ล คอนสแตนติน แห่งออสเตรีย
อาร์ชดยุกคาร์ล คอนสแตนตินแห่งออสเตรีย (พระนามเต็ม: คาร์ล คอนสแตนติน ไมเคิล สตีเฟน มาเรีย; Karl Konstantin Michael Stephen Maria von Habsburg-Lorraine, ภาษาฮังการี: Károly-Konstantin Mihály István Maria) ประสูติเมื่อวันที่ 20 กรกฎาคม พ.ศ. 2547 ณ กรุงบูดาเปสต์ ประเทศฮังการี เป็นพระราชโอรสองค์เดียวใน อาร์ชดยุกจอร์ชและอาร์ชดัชเชสอีไลก้าแห่งออสเตรีย พระองค์ทรงได้เข้าพิธีรับศีลล้างบาปที่ประเทศฮังการี พระองค์จึงได้รับพระนามเป็นภาษาฮังการีด้วย
ศึกมายากลหยุดโลก
เนื้อเรื่อง
ระหว่างที่คัตเตอร์จากมา เฟลอนวิศวกรของบอร์เด็นก็เดินสวนเข้าไปประจันหน้ากับแองเจียร์ และใช้ปืนยิงแองเจียร์ก่อนจะปลดอุปกรณ์ปลอมตัวออกให้เห็นว่าตนเองหน้าตาเหมือนบอร์เด็นไม่ผิดเพี้ยน แองเจียร์ซึ่งกำลังจะตายจึงได้ตระหนักถึงความลับทั้งหมดว่าแท้จริงแล้วบอร์เด็นมีฝาแฝดแต่ปกปิดมาตลอด เขายอมทุ่มเทใช้ชีวิตเป็นคน ๆ เดียวเพื่อการแสดงมายากล ยอมตัดนิ้วตนเองทิ้งให้เหมือนบอร์เด็น และตัวเขาเองก็หลงรักโอลิเวีย จนครอบครัวของบอร์เด็นต้องล่มสลายลง ทั้งหมดเพียงเพื่อการแสดงมายากลที่เป็นทุกอย่างของเขานั่นเอง เฟลอนเผาอาคารเก็บร่างจำลองของแองเจียร์ และทิ้งให้เขาเสียชีวิตในกองเพลิง และกลับมาใช้ชีวิตกับลูกสาวของบอร์เด็นต่อไป ภาพยนตร์จบลงโดยคำพูดของคัตเตอร์ที่ว่า แท้จริงแล้วผู้ชมอาจไม่ได้ต้องการรู้ความลับของการแสดงก็เป็นได้ เพราะทุกคนรู้อยู่แล้วว่ามันจะจบลงอย่างไร ผู้ชมเข้ามาชมเพียงเพื่อต้องการจะถูกหลอกนั่นเอง
ปฏิกิริยาการตอบรับ
ศึกมายากลหยุดโลก ได้รับความเห็นโดยทั่วไปในเชิงบวกจากนักวิจารณ์ รอตเทนโทเมโทส์รายงานว่า 76% ของนักวิจารณ์ให้ความคิดเห็นในเชิงบวกต่อภาพยนตร์ ด้วยค่าคะแนนเฉลี่ยที่ 7.1/10 โดยอิงตัวอย่างจาก 189 ความเห็น ส่วนเมทาคริติก ได้ทำการประเมินโดยการคัดแยกออกมาจาก 100 ความเห็นของนักวิจารณ์หลัก ภาพยนตร์ชุดนี้ได้รับคะแนนเฉลี่ยที่ 66 คะแนนโดยอิงจาก 36 ความคิดเห็น
ดิสอิสวอตเดอะทรุทฟีลส์ไลก์
ผลงานชุดนี้ได้รับแรงบันดาลใจจากชีวิตสมรสที่จบลงและรักครั้งใหม่ สเตฟานีกลับมาแต่งเพลงใหม่อีกครั้ง โดยความช่วยเหลือจาก เจ.อาร์. โรเทม, แมตต์แมนแอนด์โรบิน และเกรก เคิร์สติน ร่วมด้วยนักแต่งเพลง จัสติน แทรนเทอร์ และจูเลีย ไมเคิลส์ สเตฟานีแต่งอัลบัมนี้หลายเดือน เธอสร้างสรรค์เพลงใหม่ในลักษณะเหน็บแนม ตลกร้าย นอกจากนี้ยังให้ความรู้สึกจริงใจ ร่าเริง และมีความสุข ดิสอิสวอตเดอะทรุทฟีลส์ไลก์ เป็นอัลบัมเพลงป็อปที่คล้ายกับอัลบัมของสเตฟานีชุดก่อน ๆ โดยมีแขกแร็ปเชิญคือ แร็ปเปอร์ เฟตตีแวป
อัลบัมได้รับเสียงวิจารณ์ด้านบวก โดยชื่นชมว่าจริงใจและอ่อนแออย่างเป็นธรรมชาติ และถือได้ว่าเป็นอัลบัมส่วนตัวที่สุดของเธอ อย่างไรก็ดี บางความเห็น เห็นว่า เธอมั่นใจเกินไปและไม่จับประเด็นการเลิกรา เพราะขาดจุดสำคัญ ทางการยอดขาย อัลบัมถือว่าประสบความสำเร็จพอใช้ เป็นอัลบัมแรกของเธอที่ได้อันดับ 1 บน บิลบอร์ด 200 ในการประชาสัมพันธ์อัลบัม เธอมีทัวร์ที่ชื่อ ดิสอิสวอตเดอะทรุทฟีลส์ไลก์ทัวร์ ที่ร่วมกับแร็ปเปอร์ อีฟ และเป็นศิลปินนำใน เออร์วินมีโดส์แอมพิเทียเตอร์ไฟนอลโชส์ โดยมีวงเปิดคือ ยังเดอะไจแอนต์
ซิงเกิลนำอย่างเป็นทางการของอัลบัม "Used to Love You" ออกขาย 20 ตุลาคม 2015 ได้รับการตอบรับแง่บวกและประสบความสำเร็จพอควรบนตารางอันดับเพลง ซิงเกิลที่ 2 "Make Me Like You" ออกจำหน่าย 12 กุมภาพันธ์ 2016 ได้รบเสียงตอบรับเหมือนกัน มิวสิกวิดีโอถือเป็นมิวสิกวิดีโอแรกที่สร้างสรรค์จากการถ่ายทอดสดทางโทรทัศน์ ในช่วงคั่นโฆษณาของรางวัลแกรมมี่ และ "Misery" เป็นซิงเกิลที่ 3 ของอัลบัม ออกขาย 23 พฤษภาคม 2016
รางวัลภาพยนตร์เอเชีย
รางวัลภาพยนตร์เอเชีย (Asian Film Awards) เป็นงานแจกรางวัลประกวดเกี่ยวกับภาพยนตร์ยอดเยี่ยมประจำปี จากงานเทศกาลภาพยนตร์นานาชาติฮ่องกง โดยเริ่มจัดครั้งแรกเมื่อวันที่ 20 มีนาคม 2007 ที่ฮ่องกงคอนเวนชันแอนด์เอ็กซิบิชันเซ็นเตอร์ ในปีแรกมีสาขาที่มีการชิงรางวัล 10 สาขาคือ รางวัลภาพยนตร์ยอดเยี่ยม, รางวัลผู้กำกับยอดเยี่ยม, รางวัลนักแสดงชายยอดเยี่ยม, รางวัลนักแสดงหญิงยอดเยี่ยม, รางวัลเรียบเรียงภาพยนตร์ยอดเยี่ยม ,รางวัลถ่ายภาพยอดเยี่ยม, รางวัลภาพยนตร์ศิลปะยอดเยี่ยม, รางวัลดนตรีประกอบภาพยนตร์ยอดเยี่ยม, รางวัลตัดต่อภาพยนตร์ยอดเยี่ยม, รางวัลภาพยนตร์ลำดับภาพยอดเยี่ยม และยังมีรางวัลพิเศษเชิดชูเกียรติอีก ต่อมาในปี 2008 ได้มีการมอบรางวัลเพิ่มในสาขา นักแสดงสมทบชาย และนักแสดงสมทบหญิงยอดเยี่ยม อีกด้วย
สำหรับข้อวิจารณ์เกี่ยวกับการแจกรางวัล ผู้อำนวยการของสมาพันธ์ผู้สร้างภาพยนตร์แห่งเอเชีย และเป็นผู้ดำเนินงานเทศกาลภาพยนตร์เอเชีย-แปซิฟิก คู่แข่งของงานนี้ให้ความเห็นว่า รางวัลภาพยนตร์เอเชีย ไม่อาจเป็นตัวแทน (เอเชีย) ได้อย่างแท้จริง เพราะเป็นงานที่จัดขึ้นด้วยการดำเนินงานของส่วนเดียว ไม่ใช่องค์กรระดับภูมิภาคจริงๆ ในขณะที่งานเทศกาลภาพยนตร์เอเชีย-แปซิฟิกจะย้ายการจัดงานไปตามประเทศต่างๆ ในแต่ละปีและคัดเลือกคณะกรรมการตัดสินผลรางวัลจากประเทศสมาชิก ส่วนรางวัลภาพยนตร์เอเชียแม้จะจัดที่เดิมทุกปี แต่ก็มีการคัดเลือกคณะกรรมการมาจากประเทศต่างๆ หลายแห่งเช่นกัน เช่นเจ้าหน้าที่จากงานเทศกาลภาพยนตร์ต่างๆ ในโตเกียว ปูซาน คานส์และเบอร์ลิน
โรงเรียนพระหฤทัย เชียงใหม่
ที่อยู่
โรงเรียนพระหฤทัย เชียงใหม่ 225 ถนนเจริญประเทศ ตำบลช้างคลาน อำเภอเมืองเชียงใหม่ จังหวัดเชียงใหม่ 50100 โทรศัพท์ 053-276087 โทรสาร 053-274146 ตั้งอยู่บริเวณริมฝั่งแม่น้ำปิง อยู่ระหว่างโรงเรียนมงฟอร์ต วิทยาลัย และโรงเรียนเรยีนา เชลี วิทยาลัย
ดิอะเมซิ่งเรซ 21
ดิ อะเมซิ่ง เรซ 21 (The Amazing Race 21) เป็นฤดูกาลที่ 21 ของรายการ ดิ อะเมซิ่ง เรซ ซึ่งเป็นเกมโชว์ประเภทเรียลลิตี้โชว์ระดับรางวัลเอ็มมี 8 สมัยซ้อนทางโทรทัศน์ รายการนี้จะมีผู้เข้าแข่งขันเป็นทีมๆ ละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก ทีมที่ชนะจะได้รับเงินรางวัล 1 ล้านดอลลาร์สหรัฐ โดยเกมส์โชว์ดังกล่าวเริ่มออกอากาศในสหรัฐอเมริกาทางสถานีโทรทัศน์ซีบีเอส
ประเทศฮังการีในโอลิมปิกฤดูร้อน 1900
ประเทศฮังการี เข้าร่วมแข่งขันกีฬาโอลิมปิกฤดูร้อน ครั้งที่ 2 ค.ศ. 1900 (พ.ศ. 2443) ที่กรุงปารีส ประเทศฝรั่งเศส ระหว่างวันที่ 14 พฤษภาคม - 28 ตุลาคม พ.ศ. 2443 คณะกรรมการโอลิมปิกแห่งชาติฮังการีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 20 คน ใน 4 ชนิดกีฬา ผลการแข่งขันครั้งนี้ประเทศฮังการีได้รับเหรียญรางวัลแบ่งเป็น 1 เหรียญทอง 2 เหรียญเงิน และ 2 เหรียญทองแดง รวมทั้งหมด 5 เหรียญ
ดิอะเมซิ่งเรซ 21
การผลิต
มีการเปลี่ยนแปลงเงินรางวัลเล็กน้อยสำหรับในฤดูกาลนี้ โดยเงินรางวัลยังตั้งปกติไว้ที่ 1 ล้านแต่่จะกลายเป็น 2 ล้านก็ต่อเมื่อทีมนั้นๆ เข้ามาเป็นที่ 1 ทั้งในเลกแรกและเลกสุดท้าย แต่ถ้าทีมที่เข้าที่ 1 ในเลกแรกกับทีมที่ชนะการแข่งขันเป็นคนละทีมกัน เงินรางวัลจะยังคงอยู่ที่ 1 ล้านเช่นเดิม
ประเทศฮังการีในโอลิมปิกฤดูร้อน 1900
กรีฑา
ผลการแข่งขันดังนี้ :
ดิอะเมซิ่งเรซ 21
ผลการแข่งขัน
ตารางแสดงชื่อ ความสัมพันธ์ของผู้แข่งขันในขณะถ่ายทำของแต่ละทีมพร้อมทั้งแสดงสถานะในการแข่งขัน ดังนี้ (ตารางนี้อาจไม่ได้แสดงข้อมูลที่ตรงกับข้อมูลที่เว็บไซต์เนื่องจากข้อมูลที่เพิ่มเข้ามาบางส่วนในภายหลัง หรือข้อมูลที่ถูกนำออกไปบางส่วน)
เป็นครั้งแรกของรายการดิ อะเมซิ่ง ที่มีการดับเบิ้ลยูเทิร์นโดยไม่ต้องระบุผู้ทำการย้อนกลับ ซึ่งร็อบกับเคลลี่ย้อนกลับทีมของแกรี่กับวิลล์ และในเวลาต่อมา แกรี่กับวิลล์ก็พยายามย้อนกลับทีมของร็อบกับเคลลี่ ซึ่งล่วงหน้าทีมของพวกเขาไปแล้ว ทำให้การย้อนกลับไม่สัมฤทธิ์ผล
เดิมทีแล้ว ร็อบกับเคลลี่มาถึงเป็นทีมลำดับที่ 4 แต่พวกเขานั่งเรือมายังจุดหยุดพักโดยตรง แทนที่จะไปที่สวาริกัท ซึ่งเป็นสถานที่ที่คำสั่งระบุว่าจะต้องไป ทำให้พวกเขาต้องเดินเรือย้อนกลับมาเพื่อทำภารกิจให้ถูกต้อง ในระหว่างนั้น จอชกับเบรทเข้าจุดหยุดพักพอดี ทำให้ร็อบกับเคลลี่ตกลงมาอยู่ในลำดับที่ 5
เจมส์กับแอ็บบา เดิมมาถึงเป็นที่ 4 แต่พวกเขาทำหนังสือเดินทางหายจึงไม่สามารถเข้าจุดพักได้ และเมื่อทุกทีมเข้าจุดพักแล้ว พิธีกรจึงอนุญาตให้เข้าจุดพักเนื่องจากเป็นเลกที่ไม่มีการคัดออกและให้พวกเขาหาทางที่จะได้หนังสือเดินทางกลัีบมาเนื่องจากเลกถัดไปยังไม่ได้ทำการเดินทางย้ายประเทศ ทำให้พวกเขายังคงอยู่ในการแข่งขัน
นาตาลีกับนาดิย่า ตัดสินใจใช้บัตรผ่านเร่งด่วนในการข้ามงาน อุปสรรค ในเลกนี้
จอชกับเบรนท์ ถูกบังคับให้เลิกทำงานทางแยกเนื่องจากถึงเวลาปิดทำการของสถานที่และต้องรับโทษปรับ 4 ชั่วโมง (งานทางแยกเป็นงานที่โทษปรับเวลาจะถูกเปลี่ยนไปตามความเหมาะสม เช่น 24, 6 หรือ 4 ชั่วโมง ไม่เหมือนกับงานอุปสรรคที่จะกำหนดไว้ตายตัวที่ 4 ชั่วโมง)
เจมส์กับแอ็บบา ถูกออกอากาศเพียงแค่ว่าทำงาน เพิ่มเติม ซึ่งก็ไม่ได้แจ้งว่าเป็นงานอะไร แต่งานอุปสรรคก็ได้แจ้งไว้ที่เว็บไซด์ว่า แอ็บบา เป็นผู้ทำงานนี้ ส่วนภารกิจอื่นๆ ทั้งเลกก็ไม่ได้ออกอากาศ จนท้ายที่สุดเมื่อมาถึงจุดพักพวกเขายังคงหาหนังสือเดินทางไม่เจอและถูกคัดออก
เทรย์กับเลกซี่ ใช้คำสั่งย้อนกลับ เจย์มสกับเจมส์ ซึ่งนำหน้าพวกเขาไปก่อนแล้ว ฉะนั้นคำสั่งย้อนกลับจึงไม่มีผล
เลก 11 และ 12 ออกอากาศติดกันเป็น 2 ชั่วโมงสุดท้าย
ชื่อตอนในการแข่งขัน
ชื่อตอนในการแข่งขันมักมาจากคำพูดสำคัญ ๆ ของผู้เข้าแข่งขันในเลกนั้น ๆ
รางวัล
ในบางเลก ทางรายการจะมีรางวัลให้กับผู้เข้าแข่งขัน ที่สามารถเข้าเส้นชัยได้เป็นทีมแรก สำหรับแพ็กเกจทัวร์ทั้งหมดสนับสนุนโดยแทรเวโลซิตี้
เลก 1 (สหรัฐอเมริกา → สาธารณรัฐประชาชนจีน)
ในอุปสรรคแรกของรายการ สมาชิกที่ทำอุปสรรคจะต้องแข่งขันเทเบิลเทนนิสหรือปิงปองกับเด็กๆที่ฝึกซ้อมในศูนย์กีฬาจนกว่าจะได้ 1 คะแนน จึงจะได้รับคำใบ้ถัดไป ส่วนอุปสรรคที่สอง สมาชิกที่ไม่ได้ทำอุปสรรคแรก จะต้องทำอุปสรรคนี้ โดยสมาชิกที่ทำอุปสรรคจะต้องกินท่อน้ำไข่ของกบโดยใช้ตะเกียบให้หมดจึงจะได้รับคำใบ้ถัดไป
เลก 2 (สาธารณรัฐประชาชนจีน → อินโดนีเซีย)
ในอุปสรรคของเลกนี้ สมาชิกที่ทำอุปสรรคจะต้องเลือกเด็กๆ 4 คน แล้วทำลูกโป่งให้เป็นลวดลายสัตว์ทั้ง 4 แบบ และหมวก 4 แบบ ให้แก่เด็กๆ จึงจะได้รับคำใบ้ถัดไป ส่วนทางแยกของเลกนี้ทีมจะต้องเลือกระหว่างขนน้ำแข็ง (Ice By The Pound) กับตั้งร้านปลา (Fish By The Barrel)ทีมที่เลือกขนน้ำแข็ง จะต้องขนน้ำแข็งที่กำลังผลิต 10 ก้อน ก้อนละ 65 ปอนด์ ขึ้นรถบรรทุกไปยังตลาด แล้วก็ขนใส่ซาเล้งเพื่อให้ทีมถีบต่อไปจนถึงจุดที่กำหนด เมื่อทีมสามารถบนส่งน้ำแข็งได้ครบจะได้รับคำใบ้ถัดไป ส่วนทีมที่เลือก ตั้งร้านปลา จะต้องขนปลาสองถังไปยังตลาด แล้วตั้งร้านปลาโดยการกระเทาะน้ำแข็งแล้วจัดเรียงวางปลาตามแบบ เมื่อพ่อค้าพอใจเขาจะมอบคำใบ้ถัดไป
เลก 3 (อินโดนีเซีย)
สำหรับอุปสรรคของเลกนี้ สมาชิกที่ทำอุปสรรคจะต้องเสริฟ์อาหารจานด่วนของอินโดนีเซียทั้งหมด 20 จานให้แก่ลูกค้าภายในครั้งเดียว เมื่อเสริฟ์ได้ครบจะได้รับคำใบ้จากเจ้าของร้านแต่ถ้าจานแตกแม้แต่ใบเดียวจะต้องเริ่มใหม่ทันที และสำหรับทางแยกของเลกนี้ทีมจะต้องเลือกระหว่าง หัวสิงโต (Lion's Head) และ หัวไข่ (Egg's Head)ทีมที่เลือก หัวสิงโต จะต้องฝึกการเต้นให้เข้ากับจังหวะในท่าทางต่างๆพร้อมสวมหน้ากากยักษ์หัวสิงโตเดินบนท้องถนนเมื่อทีมฝึกได้ครบทุกท่าทางจะได้รับคำใบ้ถัดไป ส่วนทีมที่เลือก หัวไข่ จะต้องว่างมะพร้าวบนหัว แล้วจะมีคนมาจุดไฟบนมะพร้าวเพื่อทอดไข่ให้สุกเมื่อไข่สุกแล้วทีมจะต้องกินไข่เจียวที่ถูกทอดโดยมะพร้าวที่วางบนศีรษะจึงจะได้รับคำใบ้ถัดไป
เลก 6 (บังคลาเทศ → ตุรกี)
อิสตันบูล,ตุรกี 🇹🇷
เลก 7 (ตุรกี → รัสเซีย)
มอสโก,รัสเซีย 🇷🇺
เลก 9 (รัสเซีย → เนเธอร์แลนด์)
อัมสเตอร์ดัม,เนเธอร์แลนด์ 🇳🇱
เลก 11 (สเปน → ฝรั่งเศส)
ลุ่มแม่น้ำลัวร์,ฝรั่งเศส 🇫🇷
เลก 12 (ฝรั่งเศส → สหรัฐอเมริกา)
นิวยอร์ค,นครนิวยอร์ค,สหรัฐอเมริกา 🇺🇸
เทศบาลตำบลนาบอน
เทศบาลตำบลนาบอน ตั้งอยู่ในอำเภอนาบอน จังหวัดนครศรีธรรมราช ห่างจากตัวจังหวัดประมาณ 75 กิโลเมตร มีพื้นที่รับผิดชอบ 4 ตารางกิโลเมตร มีจำนวนหมู่บ้านทั้งหมดในเขตพื้นที่รับผิดชอบ 3 หมู่บ้าน 956 หลังคาเรือน
ภูมิศาสตร์
เทศบาลตำบลนาบอน ตั้งอยู่ทางทิศตะวันออกขอตัวเมืองนครศรีธรรมราช
ภูมิประเทศ
สภาพภูมิประเทศ สภาพพื้นที่ส่วนใหญ่เป็นที่สูงสลับกับที่ราบบางแห่งสูงจากระดับน้ำทะเลปานกลางประมาณ 40-50 เมตร สภาพดินส่วนใหญ่เป็นดินร่วนปนทราย เหมาะแก่การทำสวน
วัด
จำนวนวัดในเขตเทศบาลตำบลนาบอน มีทั้งหมด 6 วัด คือ
เค้กเรดเวลเวต
เค้กเรดเวลเวต (red velvet cake) คือเค้กที่มีสีแดงเข้ม แดงอ่อน หรือสีน้ำตาลแดง แต่เดิมคือเค้กแซนด์วิชที่ตกแต่งด้านบนด้วยครีมชีส หรือรู (roux) ปรุงสำเร็จโรยหน้าเค้ก สีแดงในเค้ก เดิมทีแล้วมาจากการใส่น้ำส้มสายชู (วิธีสมัยใหม่จะเพิ่มส่วนผสมของบีตรูต หรือสีผสมอาหาร)
ประเทศเอริเทรีย
เอริเทรีย (Eritrea; ตึกรึญญา: ; إرتريا) หรือชื่อทางการคือ รัฐเอริเทรีย (State of Eritrea; ตึกรึญญา: ; دولة إرتريا) เป็นประเทศทางตอนเหนือของแอฟริกาตะวันออก มีชายฝั่งทะเลติดกับทะเลแดงเกือบหนึ่งพันกิโลเมตร ทิศเหนือและทิศตะวันออกติดทะเลแดง ทิศตะวันตกติดซูดาน ทิศตะวันออกเฉียงใต้ติดจิบูตี ทิศใต้ติดเอธิโอเปีย มีเมืองหลวงชื่อแอสมารา
ประวัติศาสตร์
ประเทศเอริเทรียในปัจจุบันเดิมเป็นที่ตั้งของอาณาจักรโบราณที่ชื่อ ปุนต์ ซึ่งปรากฏในพงศาวดารอียิปต์ ที่อียิปต์ไปทำการค้ากับอาณาจักรปุนต์ ในรัชสมัยของฟาโรห์หญิงฮัตเชปซุต แห่งราชอาณาจักรอียิปต์
การแบ่งเขตการปกครอง
ประเทศเอริเทรียแบ่งเขตการปกครองออกเป็น 6 แคว้น (region-zobas) โดยแบ่งย่อยออกเป็น เขต (sub-region-sub-zobas) ได้แก่
ศาสนา
ศาสนาคริสต์ (นิกายเอริเทรียนคอปติกออร์ทอดอกซ์ นิกายโรมันคาทอลิก และนิกายโปรเตสแตนต์) ร้อยละ 50 และศาสนาอิสลามนิกายซุนนีร้อยละ 50
เว็บแคม
เว็บแคม (webcam) หรือ เว็บแคเมรา (web camera) เป็นกล้องที่ส่งสัญญาณภาพผ่านทางคอมพิวเตอร์สำหรับใช้งานผ่านทางเวิลด์ไวด์เว็บ ทางเมสเซนเจอร์หรือทางซอฟต์แวร์อื่น
ปทสังคหะ
คัมภีร์ปทสังคหะ เป็นคัมภีร์ไวยากรณ์บาลีประเภทไม่มีสูตร แต่เป็นคัมภีร์เนื้อหาแสดงประมวลบท การรวบรวมบทในภาษาบาลี 4 บท คือ นาม อาขยาต อุปสรรค และนิบาต แล้วนำมาอธิบายแจกแจงตามหลักภาษาโดยละเอียด เป็นผลงานของพระอาทิจจวงศ์ พระเถระชาวย่างกุ้ง ประเทศพม่า  ที่มีชีวิตอยู่ระหว่าง พ.ศ.2425-2494 ท่านเป็นพระเถระที่เชี่ยวชาญหลายภาษา เช่น ภาษาบาลี สันสกฤต และภาษาอังกฤษ เคยเดินทางไปเผยแผ่พระศาสนาในประเทศฝรั่งเศสและอิตาลี เป็นต้น ท่านได้รับการยกย่องว่ามีความสามารถทัดเทียมกับโบราณาจารย์ชาวพม่า 1 ใน 6 ท่าน ตั้งแต่สมัยพุกามเป็นต้นมา ท่านผู้แต่งคัมภีร์นี้เห็นว่า การศึกษาภาษาอย่างเป็นระบบ จะช่วยพัฒนาความรู้ของผู้เรียนเป็นอย่างดี จึงแต่งคัมภีร์นี้เป็นหลักสูตรการเรียนภาษาบาลี และรัฐบาลพม่าก็เคยบรรจุคัมภีร์นี้ไว้เป็นหลักสูตร ครั้งเมื่อยังเป็นเมืองขึ้นของอังกฤษ
ความเป็นมา
คัมภีร์ปทสังคหะ แปลว่า "ประมวลบท" หมายถึง การรวบรวมบทในภาษาบาลีทั้ง 4 อย่าง คือ นาม อาขยาต อุปสรรค และนิบาต แล้วนำมาอธิบายแจกแจงบทตามหลักภาษาโดยละเอียด คัมภีร์ปทสังคหะ แต่งเป็นคาถาเพื่อสะดวกต่อการท่องจำ ทำความเข้าใจ ลำดับขั้นตอนนำเสนอไม่ซับซ้อน มีลักษณะอาศัยปทมาลา จากคัมภีร์ต้นแบบ เช่น คัมภีร์กัจจายนะ ปทรูปสิทธิ และสัททนีติไวยากรณ์ เป็นต้น และอาศัยเนื้อความบางส่วนจากคัมภีร์กลุ่มสุโพธาลังการบ้าง คัมภีร์สัททัตเภทจินดา บ้าง
ผู้รจนาคัมภีร์
คัมภีร์รจนาโดยพระอาทิจจวงศ์ อดีตเจ้าอาวาสวัดอาทิจจวงศ์ เมืองย่างกุ้ง ประเทศสหภาพเมียนมาร์ ขณะแต่งคัมภีร์พำนักอยู่ ณ วัดอโศการาม จังหวัดมัณฑเลย์ แต่งจบในปี พ.ศ.2455 ขณะมีอายุ 30 ปี โดยท่านมีผลงานที่แต่งและเป็นที่รู้จักกันโดยในวงกว้าง คือ คัมภีร์ปทสังคหะ กัจจายนะสังคหะ มิลินทปัญหานิสสัย และศิลาจารึกเสาอโศก โดยคัมภีร์ปทสังคหะ เขียนขึ้นตามการนิมนต์ของพระญาณธระ (พระแลดี สยาดอ) ในพุทธศักราช 2461  พระอาทิจจวงศ์ มีพรรษาครบ 17 พรรษา ได้เดินทางไปศึกษาอังกฤษและเผยแผ่พระศาสนายังประเทศอินเดีย ลังกา และอังกฤษ เนื่องจากเป็นคนมีพรสวรรค์ในด้านภาษา จึงสามารถศึกษาภาษาอื่นนอกจากภาษาบาลี สันสกฤต และอังกฤษ รวมไปถึงฮินดี เบงกอล คุรมุขี อูรดู และญี่ปุ่น หลังจากเดินทางไปเผยแผ่ศาสนาในประเทศยุโรป อาทิ ฝรั่งเศส และอิตาลี
มาสค์ไรเดอร์ไฟซ์
มาสค์ไรเดอร์ไฟซ์ เป็นภาพยนตร์ชุดทางโทรทัศน์ลำดับที่ 13 ในซีรีส์มาสค์ไรเดอร์หรือไอ้มดแดง ซึ่งเกิดจากการร่วมงานระหว่างอิชิโนะโมะริโปรดักชันกับ โทเอ คาบูชิกิ ไคชา ออกอากาศครั้งแรกในประเทศญี่ปุ่นตั้งแต่วันที่ 26 มกราคม ค.ศ. 2003 ถึงวันที่ 18 มกราคม ค.ศ. 2004 ทางสถานีโทรทัศน์อาซาฮี รวมทั้งหมด 50 ตอนและมีภาพยนตร์อีก 1 ตอนคือ Paradise Lost ส่วนในประเทศไทยออกอากาศทางสถานีโทรทัศน์ไอทีวี เมื่อ พ.ศ. 2548-49 และได้ออกอากาศอีกครั้งทางช่องโมเดิร์นไนน์ทีวี ทุกวันจันทร์ถึงพฤหัสบดีเวลา16.30-17.00 ในปัจจุบันได้กลับมาออกอากศอีกครั้งทางช่อง การ์ตูนคลับแชแนล ในปี พ.ศ. 2555 ลิขสิทธิ์ ทีวี ซี่รี่ย์ เป็นของ บริษัท ดรีม เอกซ์เพรส เดกซ์ ส่วนลิขสิทธิ์ Paradise Lost เป็นของ โลโก้ ฟิล์ม
เรื่องย่อ
ในช่วงที่โลกเต็มไปด้วยเทคโนโลยีอันล้ำสมัย กลับเกิดหายนะบางอย่างขึ้น คือ บริษัท Smart Brain ทดลองผ่าตัดมนุษย์ทำให้กลายพันธุ์เป็น ออร์เฟน็อค สิ่งมีชีวิตที่มุ่งยึดครองโลกเป็นของตน มีพละกำลัง แข็งแรงกว่ามนุษย์ทั่วไป การจัดการต้องพึ่งพลังของเข็มขัดไฟซ์ ซึ่งผู้ครอบครองในช่วงแรกคือ โซโนดะ มาริ ลูกสาวของประธานบริษัท Smart Brain คนก่อน แต่ด้วยร่างกายที่ไม่เหมาะสม ทำให้เธอไม่สามารถใช้เข็มขัดนี้ต่อสู้กับเหล่าออร์เฟน็อคได้ ทว่าเธอบังเอิญพบกับ ทาคุมิ ชายหนุ่มผู้มุ่งตามหาความฝัน ด้วยนิสัยแสนซื่อ ตรงไปตรงมาและความเป็นห่วงเพื่อนมนุษย์ มาริจึงตัดสินใจมอบเข็มขัดไฟซ์ให้ทาคุมิใช้กำราบเหล่าออร์เฟน็อค ทั้งสองต้องพบเจอกับปัญหาและอุปสรรคอีกมากมาย จนกว่าจะปกป้องโลกใบนี้ให้พ้นจากเงื้อมมือออร์เฟนอค
ตัวละครหลัก
นักเรียนในโรงเรียนสมาร์ทเบรนด์เก่งในด้านกีฬาและการเรียนเป็นเพื่อนสนิทของมาริแต่กลับแอบชอบมาริตั้งแต่ตอนเด็กเนื่องจากตอนเด็กๆมาริเป็นคนที่ช่วยเหลือคุซากะตั้งแต่เด็กๆคุซากะได้รับเลือกเป็นมาสค์ไรเดอร์ ไคสะ พอหลังจากได้เป็นมาสค์ไรเดอร์ ไคสะ ก็กลับกลายเป็นพันธมิตรที่ต้องกล้ำกลืนกับทาคุมิอยู่บ่อยๆ และคิดอยากปกป้องมาริจนไม่อยากให้ใครแตะด้วยซ้ำ เมื่อพ่อของคุซากะมาได้เล่าความจริงกับคุซากะว่าตัวเขาได้ตายจากงานฉลองโรงเรียนริวเซย์และได้ทำการทดลองให้มีชีวิตใหม่โดยได้รับถ่าย DNA ของออร์เฟน็อคกลับมาอีกครั้งพร้อมทั้งเตือนว่าการแปลงร่างบ่อยเกินไปจะทำให้เข็มขัดไคสะกลับมาฆ่าผู้ใช้อีกครั้งและบอกให้คุซากะเลิกล้มการต่อสู้และมีชีวิตต่อไปแต่คุซากะไม่คิดที่จะเชื่อพ่อจนพ่อของคุซากะสลายไป ซึ่งตนก็ดีใจที่ไม่ได้ฆ่ากับเสียใจที่พ่อสลายไป และสุดท้ายก็ต้องมาจบชีวิตลงด้วยฝีมือคิบะ ยูจิหลังจากใช้เข็มขัดครั้งสุดท้าย
นักเรียนในโรงเรียนริวเซย์เช่นเดียวกับคุซากะ และ มาริ ชายหนุ่มผู้ที่หวาดกลัว พูดน้อย เงียบขรึม คุซากะชวนให้มิฮาระเป็นมาสค์ไรเดอร์ เดลต้าแต่ตอนแรกเขาก็ปฏิเสธและต่อมาเขาก็เริ่มที่จะสู้กับออลเฟนอคมิฮาระก็เลยตัดสินใจที่จะสู้และได้เป็นมาสค์ไรเดอร์ เดลต้า จนได้ และเขาก็ได้เปลี่ยนนิสัยกลายเป็นนิสัยมีความมั่นใจในตัวเอง และ กล้าเผชิญหน้าปัญหาต่างๆ ไปในที่สุด มิฮาระเดิมได้ตายไปแล้วเช่นเดียวกันกับคุซากะ และมาริในงานฉลองโรงเรียนสมาร์ทเบรนด์และได้ทำการทดลองให้มีชีวิตใหม่กลับมาอีกครั้งเช่นเดียวกันกับคุซากะ และมาริ เช่นเดียวกัน ภายหลังจากปราบราชาออร์เฟนอคในศึกครั้งสุดท้ายสำเร็จจนได้นั้น มิฮาระก็ได้เป็นพี่เลี้ยงเด็กในสถานรับเลี้ยงแห่งหนึ่ง
มาสค์ไรเดอร์ออร์ก้า / มาสค์ไรเดอร์ไฟซ์ / มาสค์ไรเดอร์ไคสะ / ฮอรส์ออร์เฟน็อค /คิบะ ยูจิ''' (木場 勇治) ชายหนุ่มอายุ 25 ปีในตอนแรกยูจิยังคงสภาพเป็นเจ้าชายนิททาเนื่องจากอุบัติเหตุทางรถยนต์และเสียชีวิตต่อมาได้คืนชีพและกลายเป็นออร์เฟนอคแต่ทว่าชีวิตที่อยู่ดีกินดีของยูจิได้หายไปทั้งพ่อแม่เสียชีวิตบ้านถูกยึดและคนรักได้ไปคบหาแฟนใหม่ทำให้คิดจะฆ่าตัวตายแต่ไม่สำเร็จทำให้ยูจิสิ้นหวังไป และต่อมาได้ลงมือฆ่าแฟนใหม่ของคนรักของเขา และได้ฆ่าคนรักของเขาโดยการใช้ดาบของออร์เฟนอคแทงและกินหัวใจของทั้งคู่จนร่างกายของทั้งคู่สูญสลายลงในที่สุด ต่อมาได้เป็นผู้นำของกลุ่มออลเฟนอคฝ่ายดีในเวลาต่อมา คิบะ ยูจิได้ถูกเลือกจากพ่อของคุซากะให้เป็นประธานกลุ่มบริษัทสมาร์ทเบรนคนใหม่แทนและชักชวนพวกทาคุมิให้ร่วมมือจัดการกับราชันย์ออร์เฟน็อคแต่คุซากะกลับไม่ยอมร่วมมือและต่อมาคิบะ ยูจิ เป็นคนสังหารคุซากะเองเนื่องจากคุซากะไม่ยอมให้ความร่วมมือเอง คิบะ ยูจิเสียชีวิตเนื่องจากยอมสละชีวิตตนเองในการต่อสู้ครั้งสุดท้ายกับราชันย์ออร์เฟนอค ก่อนที่เขาจะเสียชีวิตเขาก็ได้เข้าใจว่าสิ่งที่พวกทาคุมิทำไปนั้นก็คือการปกป้องโลกและปกป้องอนาคตซึ่งตัวคิบะเองก็ได้รู้อย่างแท้จริงก่อนที่ร่างเขาจะสูญสลายลงไปในที่สุด
ชายหนุ่มที่มีความฝันเป็นนักดนตรีชอบเล่นกีตาร์เป็นอย่างมากแต่ว่าความฝันของไคโดต้องจบลงเพราะมือที่สำคัญในการเล่นได้สูญเสียความสามารถแต่เหตุที่เป็นออร์เฟนอคนั้นเนื่องจากถูกสควิดออร์เฟนอคโจมตีและถูกเชื้อออร์เฟนอคไปมีนิสัยเจ้าชู้และแอบชอบมาริในขณะเดียวกันไคโดก็แอบชอบยูกะอยู่ด้วยภายหลังจากจบการต่อสู้ครั้งสุดท้ายไคโดก็ยังเป็นพี่เลี้ยงเด็กในสถานรับเลี้ยงเด็กแห่งหนึ่งเช่นเดียวกันกับมิฮาระ ชูอิจิและไคโดก็ยังเป็นชายหนุ่มผู้ที่ร่อนเร่พเนจรไปตามเคย
หญิงสาวที่มีปัญหาทางครอบครัวและถูกเกลียดชังทั้งโรงเรียนโดนทำร้ายกลั่นแกล้งสารพัดจนทำให้ยูกะตกล้มบันไดเสียชีวิตและถูกคืนชีพขึ้นมาเป็นออร์เฟนอคประเภทออริจินอลแบบเดียวกับยูจิและฆ่าคนที่กลั่นแกล้งทั้งนักเรียนและครอบครัวทั้งหมดและได้อยู่อาศัยตึกเช่าของยูจิ ยูกะแอบชอบไคโดแต่ไม่กล้าบอกและก็ยอมคอยให้กำลังใจแบบห่างๆไป แต่เมื่อรู้ว่าไคโดแอบชอบมาริ ยูกะเลยเสียใจแต่คอยให้ความช่วยเหลือและให้กำลังใจไคโดเพื่อที่จะให้ไคโดจีบมาริได้สำเร็จ แต่เคทาโร่ก็แอบชอบยูกะมาโดยตลอดยูกะก็ยอมคบกับเคทาโร่ในที่สุดซึ่งเคทาโร่ก็คอยให้กำลังใจและชอบยูกะมาโดยตลอด
ลูกสาวของอาจารย์โรงเรียนริวเซย์และเป็นพนักงานในร้านซักอบรีดอีก เดิมมาริเคยตายหลังจากถูกนักเรียนในโรงเรียนริวเซย์แปลงพันธุ์ให้กลายเป็นออร์แฟนอคเข่นฆ่านักเรียนในโรงเรียนกันหมดในงานฉลองปาร์ตี้ในโรงเรียนกัน ก่อนที่เธอตายเธอเห็นวูลฟ์ออร์แฟนอคมาช่วยเหลือเธอแต่เธอกลับเข้าใจผิดคิดว่าจะมาฆ่าเธอแต่เธอตายไปก่อน หลังจากที่ทางสมาร์ทเบรนได้มีการรักษาคนตายให้ฟื้นขึ้น มาริ, คุซากะ, มิฮาระ และรวมกันทั้งนักเรียนก็ได้ฟื้นขึ้นมาใช้ชีวิตตามเคย มาริเป็นคนให้เข็มขัดไฟซ์มอบให้กับทาคุมิในตอนแรกที่มาริเจอออร์เฟนอคขึ้นมา จนทำให้ทาคุมิได้แปลงร่างเป็น มาสค์ไรเดอร์ ไฟซ์ ในครั้งแรกและจัดการกับออร์แฟนอคต่อมา มาริจึงชวนทาคุมิเข้ามาอยู่ในร้านซักรีด และเป็นพนักงานซักรีดควบคู่ไปกับจัดการกับออร์แฟนอคไปด้วยกัน จนต่อมามาริได้เห็นทาคุมิแปลงร่างเป็นวูลฟ์ออร์เฟนอคอยู่นั้นมาริเลยนึกถึงภาพในอดีตจนหวาดกลัวทำให้ทาคุมิเองไม่สามารถทนอยู่ต่อไปได้เลยหนีไป  จนวันหนึ่งมาริเริ่มจำได้และเข้าใจแล้วว่าทาคุมิไม่ได้เป็นคนฆ่าแถมยังมาช่วยเหลือมาริในอดีต มาริจึงขอร้องให้ทาคุมิกลับมาและสู้ในฐานะ มาสค์ไรเดอร์ ไฟซ์ อีก ภายหลังจบจากการต่อสู้ครั้งสุดท้ายนั้นมาริก็ได้คิดว่าอยากจะปกป้องอนาคตและอยากจะทำในสิ่งที่เธอเองในอนาคตจนเธอก็ได้เริ่มทำในตั้งแต่นั้นต่อมา
ชายหนุ่มพนักงานร้านซักรีดเป็นเพื่อนสนิทและยังเป็นลูกน้องของทาคุมิ ชายหนุ่มผู้มองโลกในแง่ดี ซื่อและติ๊งต๊อง บางทีก็ตรงไปตรงมา ทาคุมิได้เผยร่างออร์แฟน็อคขึ้นมาต่อหน้าทั้งมาริ,คุซากะ,คิบะ และเคทาโร่อยู่นั้น เคทาโร่เริ่มกลัวและตะลึงอยู่จนต่อมาเคทาโร่เข้าใจว่าทาคุมิจะมนุษย์หรือออร์แฟนอค และเป็นออร์แฟนอคที่ไม่เคยทำร้ายใครนั้น เคทาโร่ก็ยังที่จะเป็นเพื่อนกับทาคุมิอยู่ดี เคทาโร่ได้แอบชอบยูกะตลอดเรื่อยมาจนยูกะเริ่มมีใจให้ หลังจากที่ยูกะเผยร่างออร์แฟนอคต่อหน้าเคทาโร่นั้น แต่เคทาโร่กลับเชื่อมั่นในความรักของยูกะต่อมา ต่อมาเคทาโร่ได้รู้ว่ายูกะเสียชีวิตหลังจากที่เธอได้ส่งข้อความทางมือถือไปหาเคทาโร่ครั้งสุดท้ายนั้น เคทาโร่เสียใจเป็นอย่างมากจนต่อมาเคทาโร่ก็เริ่มกลับมาใช้ชีวิตใหม่ตามเดิมต่อมา ภายหลังจบจากการต่อสู้ครั้งสุดท้าย เคทาโร่ก็ได้คิดที่จะใช้ชีวิตเดิมตามเคยและจะอยู่จนกว่าตนเองนั้นไปจนตาย
ตัวละครอื่นๆ
เพื่อนสนิทและแฟนของมิฮาระ เดิมเป็นนักเรียนในโรงเรียนริวเซย์เช่นกันกับมิฮาระ,มาริ และคุซากะอีก เธอขอร้องให้มิฮาระแปลงร่างมาสค์ไรเดอร์ เดลต้า แต่มิฮาระกลับไม่ยอมได้แต่หวาดกลัวว่าตนเองจะเป็นเหยื่อของเข็มขัดเดลต้าอีกจนกระทั่งรินะแปลงร่างเข้าไปสู้แต่กลับแปลงร่างไม่ได้ จนต่อมารินะประสบอุบัติเหตุถูกรถชนนั้น มิฮาระเริ่มที่เข้าใจแล้วว่าตนอยากจะสู้เพื่อรินะ และสู้เท่าที่จะทำได้ จนมิฮาระได้สู้ฐานะ มาสค์ไรเดอร์ เดลต้า อย่างเต็มตัว ภายหลังจากที่รินะหายจากการถูกรถชนแถมรู้ว่ามิฮาระได้เป็น มาสค์ไรเดอร์ เดลต้า แล้วรินะก็คอยให้กำลังใจมิฮาระอยู่เรื่อยมา ภายหลังจบจากการต่อสู้ครั้งสุดท้ายกับราชันย์ออร์เฟนอคนั้นรินะไปเป็นพี่เลี้ยงเด็กเช่นเดียวกันกับมิฮาระ และไคโด ในต่อมา
บริษัทสมาร์ทเบรน
ประธานบริษัทสมาร์ทเบรนมีหน้าที่นำออร์เฟนอคก่อความวุ่นวายและไล่เข่นฆ่ามนุษย์ไปยามว่างมุราคามิก็ไปที่บาร์ของล็อบเตอร์ออร์เฟนอคเพื่อไปวางแผนและประชุมงานต่างๆของเหล่าออร์เฟนอคและจะควบคู่ไปกับการดื่มไวน์และฟังเพลงไปด้วยกัน ภายหลังจากการคืนชีพของราชันย์ออร์เฟนอคพร้อมกับพลังที่ไม่เพียงพออีก ต่อมามุราคามิเสียชีวิตด้วยการถูกราชันย์ออร์เฟนอคที่ปรากฏมาแล้วดูดพลังจากร่างมุราคามิจึงแหลกสลายเป็นผุยผงไปในที่สุด เลขาของประธานบริษัทสมารท์เบรนเธอคอยรับใช้ไม่ว่าใครจะเป็นประธานก็ตามและมีหน้าที่คอยจัดแจงตารางงานให้กับประธานและคอยสั่งกำจัดออร์เฟนอคที่คิดทรยศไม่ว่าจะเป็นใครก็ตามและภายหลังจบจากศึกราชันย์ออร์เฟนอคแล้วสมาร์ทเลดี้ก็ยังเป็นรองประธานในบริษัทสมาร์ทเบรนตามเคย ระบบมาสค์ไรเดอร์ชนิดผลิตจำนวนมากที่บริษัทสมาร์ทเบรนสร้างขึ้นมาเป็นกำลังทหารเพื่อปราบมาสค์ไรเดอร์และออร์เฟน็อคที่ทรยศ ชุดเกราะมีพลังต่อสู้ไม่สูงนัก พลังของไรออททรูเปอร์จึงขึ้นอยู่กับออร์เฟนอคที่สวมใส่
มาสไรเดอร์ไฟซ์ร่างต่างๆ
ไฟซ์ฟอร์ม
• ส่วนสูง 186 ซม.
• น้ำหนัก 91 กก.
• พลังหมัด 2.5 ตัน
• พลังเตะ 5 ตัน
• กระโดด 35 เมตร
แอ็กเซลฟอร์ม
• พลังหมัด 3.75 ตัน
• พลังเตะ 7.8 ตัน
• กระโดด 52.5 เมตร
• ความเร็ว(100)0.0058 วินาที
บลาสเตอร์ฟอร์ม
• พลังหมัด 4 ตัน
• พลังเตะ 8 ตัน
• กระโดด 55 เมตร
• ความเร็ว(100)5.0 วินาที
มาสไรเดอร์ไคสะ
ไคสะฟอร์ม
• ส่วนสูง 189 ซม.
• น้ำหนัก 95 กก.
• พลังหมัด 3 ตัน
• พลังเตะ 7 ตัน
• กระโดด 30 เมตร
• ความเร็ว(100)6.3 วินาที
มาสไรเดอร์เดลต้า
เดลต้าฟอร์ม
• ส่วนสูง 190 ซม.
• น้ำหนัก 96 กก.
• พลังหมัด 3.5 ตัน
• พลังเตะ 8 ตัน
• ความเร็ว(100)5.7 วินาที
มาสไรเดอร์ไซก้า
ไซก้าฟอร์ม
• ส่วนสูง 193 ซม.
• น้ำหนัก 96 กก.
• พลังหมัด 3.5 ตัน
• กระโดด 40 เมตร
• ความเร็วการบิน 850 กม./ชม.
มาสไรเดอร์ออร์ก้า
ออร์ก้าฟอร์ม
• ส่วนสูง 193 ซม.
• น้ำหนัก 98 กก.
• พลังหมัด 4.5 ตัน
• พลังเตะ 9 ตัน
• กระโดด 38 เมตร
• ความเร็ว(100)5.6 วินาที
ไรเอิททรูปเปอร์
• ส่วนสูง 175-195 ซม.
• น้ำหนัก 85-120 กก.
• พลังหมัด 2 ตัน
• พลังเตะ 4 ตัน
• กระโดด 25 เมตร
• ความเร็ว(100)6.5 วินาที